stanford-oval/wikipedia huggingface dataset:
JoWooD Productions
Pelit

Arx Fatalis
Rally Trophy
Gothic -sarja
SpellForce-pelisarja
Painkiller-pelisarja
Guild-pelisarja
Neighbours from Hell-pelisarja
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:JoWooD Entertainment
Käännös suomeksi
Berenike II

Berenike II
Berenike II (m.kreik. Βερενίκη Ευεργέτις, Berenikē Euergetis, lat. Berenice; noin 267–221 eaa.) oli Egyptin kuningatar. Hän oli syntyjään Kyrenen kuningas Magaan tytär.
Berenike meni naimisiin Demetrios I:n pojan Demetrioksen kanssa noin vuonna 249 eaa. Demetrioksen kuoleman jälkeen Berenikestä tuli Egyptin kuningatar, koska hän meni naimisiin Egyptin kuninkaan Ptolemaios III:n kanssa ja muutti puolisonsa luo Aleksandriaan. Se oli noussut helleenisen maailman tärkeimmäksi kulttuuri- ja merenkulkukaupungiksi Ptolemaioksen hallitsijasuvun aikana. Ptolemaios ja Berenike saivat ainakin kolme lasta: Ptolemaios IV, Arsinoe III ja Berenike.
Kultaraha Berenike II:n kuvalla.
Hallitsijapari joutui valtapelin uhriksi ja heidät murhattiin.
Taniksen kivi on peräisin Ptolemaios III:n ja Berenike II:n valtakaudelta. Kivessä on kaksikielinen teksti (kreikaksi ja muinaisegyptillä) ja kolmikielinen (hieroglyfit, demoottinen ja kreikkalainen kirjoitus) faaraon käskykirje (Kanopuksen dekreetti). Siksi Taniksen kivi on Rosettan kiven tavoin ollut tärkeä apuväline muinaisegyptin hieroglyyfien tutkimuksessa ja avaamisessa.
Myyttejä

Kun Ptolemaios III oli sotaretkellä Persiassa, uhrasi Berenike hiuksensa Afroditelle, jotta hänen miehensä palaisi turvallisesti kotiin. Bereniken hiukset pantiin jumalattaren temppeliin Zefyrionissa, mutta ne katosivat. Temppelin vartijat olivat jo saamassa kuolemantuomion, kun hoviastronomi Konon Samoslainen ilmoitti kuninkaalle, että hiukset ovatkin löytyneet taivaalta Afroditen lahjoittamana, jotta kaikki saisivat niitä ihailla. Tähtikuvio sai tämän takia nimekseen Bereniken hiukset.
Aiheesta muualla

Kuvia tai muita tiedostoja aiheesta Berenike II Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: Arsinoe II | Egyptin kuningatar Ptolemaioksen hallitsijasuku | Seuraaja: Arsinoe III |
Bereniken hiuksiksi kutsuttu osa tähtitaivasta.
Josephine Terlecki

| Mitalit | Mitalit | Mitalit |  |
| --- | --- | --- | --- |
|  Josephine Terlecki |  Josephine Terlecki |  Josephine Terlecki |  |
Maa:   Saksa
Naisten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Pariisi 2011 | kuulantyöntö |  |
Josephine Terlecki (s. 17. helmikuuta 1986 Weimar) on saksalainen kuulantyöntäjä. Pariisin sisäratojen EM-kilpailuissa 2011 Terlecki saavutti pronssia kuulantyönnössä tuloksella 18,09.  Helsingin EM-kilpailuissa 2012 Terlecki sijoittui neljänneksi.  Terleckin ennätys kuulantyönnössä on ulkoradoilla 18,87 ja sisäradoilla 18,29 metriä.
Jimmy Garoppolo

| Jimmy Garoppolo |
| --- | --- |
 Garoppolo vuonna 2018
Henkilötiedot
Syntynyt: 2. marraskuuta 1991 (ikä 32) Arlington Heights, Illinois
Kansalaisuus:   Yhdysvallat
Amerikkalaisen jalkapallon pelaaja
Pituus:  188 cm
Paino:  102 kg
Pelipaikka:  Pelinrakentaja
Seura
Pelinumero:  10
Seura:  Las Vegas Raiders
Sarja:  NFL
Pelaajaura
Aik. seurat:  New England Patriots   San Francisco 49ers
NFL-varaus:  62., 2014 New England Patriots
Pääsarjaura:  2014–
James "Jimmy" Richard Garoppolo (s. 2. marraskuuta 1991 Arlington Heights, Illinois) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Hän edustaa Las Vegas Raidersia. Garoppolo edusti vuosina 2014–17 New England Patriotsia, joka myös varasi Garoppolon vuoden 2014 varaustilaisuuden 62. pelaajana. Vuosina 2017-2022 hän edusti San Francisco 49ersia.
Ura > Gollege

Garoppolo pelasi Eastern Illinois Universitya vuosien 2010–2013 ajan. Ensimmäisenä vuotena Garoppolo pelasi kahdeksan ottelua heittäen 1 639 jaardia ja 14 touchdownia. Hän heitti myös 13 syötönkatkoa. Toisena vuotenaan hän pelasi 11 ottelua, joissa heitti 20 syöttötouchdownia, 14 syötönkatkoa ja yhteensä 2 644 jaardia. Vuonna 2012 Garoppolo heitti 12 ottelussa 3 823 jaardia, 31 touchdownia ja 15 syötönkatkoa. Viimeisenä vuotenaan hän heitti 4 729 jaardia, 51 touchdownia ja 9 syötönkatkoa. Hän voitti myös vuonna 2013 Walter Payton Awardin, joka myönnetään divisioonan erinomaisimmalle hyökkäyspelaajalle.
Ura > Ammattilaisena

New England Patriots varasi Garoppolon vuoden 2014 varaustilaisuuden toisella kierroksella 62. pelaajana. Garoppolo pääsi ensimmäisellä kaudellaan pelaamaan kuusi ottelua, joissa heitti 182 jaardia ja yhden touchdownin. Hän pelasi Tom Bradyn varamiehenä eikä hän pelannut yhtäkään ottelua kokonaan, vaan korkeintaan 52 % yrityksistä. Patriotsin kausi kuitenkin päättyi mestaruuteen. Myös toisena vuotenaan Garoppolo pääsi pelaamaan vain muutamia yrityksiä viidessä ottelussa. Hän heitti yhteensä näissä otteluissa kuusi jaardia.
Kaudella 2016 Garoppolo pääsi pelaamaan hieman enemmän ja ensimmäisen kokonaisen ottelunsa, kun Brady kärsi neljän ottelun pelikieltoa. Toisessa ottelussa Miami Dolphinsia vastaan Garoppolo loukkasi olkapäänsä ja joutui jättämään ottelun kesken. Hän pelasi kauden aikana yhteensä kuudessa ottelussa heittäen yhteensä 502 jaardia ja neljä touchdownia.
Lokakuussa 2017 Garoppolo siirtyi pelaamaan San Francisco 49ersiin. Patriots sai vaihdosta toisen kierroksen varausvuoron. Hän debytoi 12. viikon ottelussa Seattle Seahawksia vastaan pelaten ottelussa kolme yritystä. Hän pelasi 49ersin loppukauden loput viisi ottelua, jotka kaikki 49ers voitti. Hän heitti 1 560 jaardia, seitsemän touchdownia ja viisi syötönkatkoa. Kauden jälkeen Garoppolo solmi 49ersin kanssa viiden vuoden sopimuksen, jonka arvo oli 137,5 miljoonaa dollaria. Kausi 2018 päättyi kolmannessa ottelussa, kun hän sai Eturistisiteen vamman.
Kausi 2019 oli Garoppolon ensimmäinen, jolloin hän pelasi kaikki 16 runkosarjan ottelua. Hän heitti näissä 3 978 jaardia, 27 touchdownia ja 13 syötönkatkoa. 49ers voitti National Football Conferencen ja eteni myös pudotuspeleihin. Pudotuspeleissä Garoppolo pelasi voitto-otteluissa sekä ensin Minnesota Vikingsia että tämän jälkeen Green Bay Packersia vastaan. 49ers kärsi Super Bowl LIV:ssä tappion Kansas City Chiefsille.
Maaliskuussa 2023 Garoppolo teki kolmivuotisen sopimuksen Las Vegas Raidersin kanssa.
Tilastot > College

| Vuosi | Yliopisto | Ottelut | Yritykset | Onnistuneet heitot | Jaardit | Touchdownit | Syötönkatkot |
| --- | --- | --- | --- | --- | --- | --- | --- |
| 2010 | EIU | 8 | 211 | 124 | 1 639 | 14 | 13 |
| 2011 | EIU | 11 | 349 | 217 | 2 644 | 20 | 14 |
| 2012 | EIU | 12 | 540 | 331 | 3 823 | 31 | 15 |
| 2013 | EIU | 13 | 518 | 337 | 4 729 | 51 | 9 |
| Yhteensä | Yhteensä | 44 | 1618 | 1009 | 12 835 | 116 | 51 |
Tilastot > NFL

| Vuosi | Joukkue | Ottelut | Yritykset | Onnistuneet heitot | Jaardit | Touchdownit | Syötönkatkot |
| --- | --- | --- | --- | --- | --- | --- | --- |
| 2014 | New England Patriots | 6 | 27 | 19 | 182 | 1 | 0 |
| 2015 | New England Patriots | 5 | 4 | 1 | 6 | 0 | 0 |
| 2016 | New England Patriots | 6 | 63 | 43 | 502 | 4 | 0 |
| 2017 | San Francisco 49ers | 6 | 178 | 120 | 1 560 | 7 | 5 |
| 2018 | San Francisco 49ers | 3 | 89 | 53 | 718 | 5 | 3 |
| 2019 | San Francisco 49ers | 16 | 476 | 329 | 3 978 | 27 | 13 |
| 2020 | San Francisco 49ers | 6 | 140 | 94 | 1 096 | 7 | 5 |
| 2021 | San Francisco 49ers | 15 | 441 | 301 | 3 810 | 20 | 12 |
| 2022 | San Francisco 49ers | 11 | 308 | 207 | 2 437 | 16 | 4 |
| 2023 | Las Vegas Raiders | 7 | 169 | 110 | 1 205 | 7 | 9 |
Aiheesta muualla

Kuvia tai muita tiedostoja aiheesta Jimmy Garoppolo Wikimedia Commonsissa
NFL:n aloittavat pelinrakentajat (viikko 1, kausi 2021)
| NFC> NFC West | NFC> NFC North | NFC> NFC East | NFC> NFC South | AFC> AFC West | AFC> AFC North | AFC> AFC East | AFC> AFC South |
| --- | --- | --- | --- | --- | --- | --- | --- |
| Kyler Murray (Arizona Cardinals) | Andy Dalton (Chicago Bears) | Dak Prescott (Dallas Cowboys) | Tom Brady (Tampa Bay Buccaneers) | Teddy Bridgewater (Denver Broncos) | Joe Burrow (Cincinnati Bengals) | Josh Allen (Buffalo Bills) | Carson Wentz (Indianapolis Colts) |
| Jimmy Garoppolo (San Francisco 49ers) | Jared Goff (Detroit Lions) | Jalen Hurts (Philadelphia Eagles) | Matt Ryan (Atlanta Falcons) | Tyrod Taylor (Los Angeles Chargers) | Baker Mayfield (Cleveland Browns) | Tua Tagovailoa (Miami Dolphins) | Trevor Lawrence (Jacksonville Jaguars) |
| Matthew Stafford (Los Angeles Rams) | Aaron Rodgers (Green Bay Packers) | Daniel Jones (New York Giants) | Sam Darnold (Carolina Panthers) | Patrick Mahomes (Kansas City Chiefs) | Lamar Jackson (Baltimore Ravens) | Zach Wilson (New York Jets) | Tyrod Taylor (Houston Texans) |
| Russell Wilson (Seattle Seahawks) | Kirk Cousins (Minnesota Vikings) | Ryan Fitzpatrick (Washington Football Team) | Jameis Winston (New Orleans Saints) | Derek Carr (Las Vegas Raiders) | Ben Roethlisberger (Pittsburgh Steelers) | Mac Jones (New England Patriots) | Ryan Tannehill (Tennessee Titans) |
Garoppolo vuonna 2015
Josephsplatzin metroasema

| Josephsplatz |
| --- | --- |

 Münchenin metro 
Perustiedot
Metrolinjat:  U2
Paikkakunta:  München
Avattu:  18. lokakuuta 1980
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Josephsplatz on U2-linjan metroasema Münchenin metrossa, se avattiin 18. lokakuuta 1980.
Josephte Dufresne

Josephte Dufresne (9. tammikuuta 1929 Trois-Rivières, Quebec – 7. helmikuuta 1995 Saint-Hyacinthe, Quebec) oli kanadalainen pianisti, musiikkipedagogi ja säveltäjä.
Dufresne opiskeli pianonsoittoa Kanadassa Jean-Marie Beaudet'n johdolla. Vuonna 1950 hän voitti Prix d'Europen, jonka turvin hän pääsi opiskelemaan Pariisiin opettajanaan Yves Nat. Vuonna 1955 Dufresne aloitti uransa esiintyjänä ja opettajana Montrealissa. Hän keskittyi erityisesti kanadalaisen ohjelmiston esittämiseen ja edistämiseen. Hän esiintyi paitsi Kanadassa, myös Pariisissa ja muissa Ranskan kaupungeissa sekä New Yorkin osavaltiossa. Dufresne esiintyi myös radiossa ja televisiossa; esimerkiksi vuonna 1967 hän piti CBC:lla kolmetoista puolen tunnin resitaalia, joissa esitettyyn ohjelmistoon kuului kymmeniä kanadalaisten säveltäjien kappaleita. Dufresne säesti lukuisia laulajia, erityisesti Claire Gagnieria.
Dufresne opetti vuodesta 1967 Conservatoire de musique du Québec à Hullissa. Hän toimi siellä avustavana johtajana vuosina 1972–1978 ja johtajana vuosina 1980–1984. Vuonna 1987 hän luopui opetustyöstä omistautuakseen kokonaan pianonsoitolle. Dufresne myös sävelsi jonkin verran omaa musiikkiaan; hänen kappaleensa Pièce concertante no. 1 on omistettu Jean Papineau-Couturelle. Vuonna 1975 hän alkoi toimittaa painosta kanadalaisesta pianomusiikista. Dufresne oli naimisissa kapellimestari Jean-Yves Landryn kanssa.
Bayswaterin metroasema

Bayswaterin metroasema on asema Lontoon metron Circle- ja District-linjoilla Paddingtonin ja Notting Hill Gaten asemien välissä Bayswaterin kaupunginosassa. Asema avattiin 1. lokakuuta 1868, viisi vuotta metron liikennöinnin alkamisen jälkeen. Se on nimetty uudelleen kolme kertaa: vuonna 1923 nimelle Bayswater (Queen's Road) & Westbourne Grove, 1933 Bayswater (Queen's Road) ja 1946 Bayswater (Queensway). Ajan kuluessa lisämääre Queensway poistui nimestä.  Asemalle on yksi sisäänkäynti Queenswayn länsipuolelta. Samaisen kadun eteläpäässä on Central-linjan asema Queensway.
Aseman ympäristössä on paljon kahviloita ja pieniä ravintoloita. Seutu on matkailijoiden suosimaa, ja siellä on paljon hotelleja.
Aseman laiturialuetta.
John Steenhuisen

| John Steenhuisen |
| --- | --- |
 John Steenhuisen lokakuussa 2020.
Demokraattisen allianssin puheenjohtaja
 2019–  
Presidentti:  Cyril Ramaphosa
Henkilötiedot
Syntynyt: 25. maaliskuuta 1976 (ikä 48) Durban, Etelä-Afrikka
Kansalaisuus:  Etelä-Afrikka
Tiedot
Puolue:  Demokraattinen allianssi
John Steenhuisen (s. 25. maaliskuuta 1976 Durban) on eteläafrikkalainen poliitikko. Hän on toiminut Demokraattisen allianssin puheenjohtajana vuodesta 2019.
Steenhuisen varttui Durbanissa Natalin provinssissa (nyk. KwaZulu-Natal). Hän opiskeli Chelsea Drive Senior Primary -koulussa ja Northwood Boys High Schoolissa, josta hän valmistui 1993.
Steenhuisen avioitui ensimmäisen vaimonsa Julien kanssa vuonna 2000. Pariskunnalla on kaksi yhteistä tytärtä. He erosivat vuonna 2010, kun Steenhuisen oli ollut suhteessa Terry Kass Beaumontin kanssa. Pari avioitui vuonna 2014, ja heillä on yksi yhteinen tytär.
Aiheesta muualla

Kuvia tai muita tiedostoja aiheesta John Steenhuisen Wikimedia Commonsissa
Bethlehem

Bethlehem voi tarkoittaa seuraavia asioita:
Betlehem, Lähi-idän kaupunki, jossa Jeesus Raamatun mukaan syntyi
Yhdysvaltalaisia kaupunkeja:
Bethlehem Connecticutissa
Bethlehem Floridassa
Bethlehem Georgiassa
Bethlehem Indianassa
Bethlehem Kentuckyssa
Bethlehem Länsi-Virginiassa
Bethlehem New Hampshiressa
Bethlehem New Yorkissa
Bethlehem Pennsylvaniassa
Bethlehem Pohjois-Carolinassa
Bethlehem, saksalainen black metal/dark metal -yhtye
Board of Trade

Board of Trade join vuonna 1808.
Board of Trade, alkujaan Lords of Trade tai Lords of Trade and Plantations,  on Privy Councilin komitea, joka perustettiin alun perin 1600-luvulla väliaikaiseksi tutkintakomiteaksi. Siitä kehittyi hallinnon jaos, jolla on monenlaisia tehtäviä.  Tämä jaos yhdistettiin teknologiaministeriöön vuonna 1970, jolloin muodostettiin Ison-Britannian kauppa- ja teollisuusministeriö (vuodesta 2009 kauppa-, teollisuus- ja innovaatioministeriö). Kyseistä ministeriötä johtava ministeri on komitean puheenjohtaja.  1800-luvun puolivälin jälkeen koko komitea on kokoontunut vain kerran, komitean 200-vuotisjuhlavuonna 1986.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Board of Trade
Boann

Boann, jota kutsuttiin myös nimellä Boyne, oli  Irlannin kelttiläisessä mytologiassa pyhän Boyne-joen jumalatar. Boann oli rakkauden jumala Aengusin äiti. Aengusin isä puolestaan oli Dagda. Boann, Dagda ja Aengus muodostivat yhden version kelttiläisen mytologian jumalaisesta kolminaisuudesta.
Jonas Olsson (jalkapalloilija, 1983)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jonas Olsson
Syntymäaika: 10. maaliskuuta 1983 (ikä 41) 
Syntymäpaikka: Landskrona, Ruotsi
Pelipaikka: Toppari
Pituus: 193 senttimetriä 
Seura
Seura: West Bromwich Albion
Pelinumero: 3
Seurat
| Vuodet | Seura | O | (M) |
| 2003-2005 |  Landskrona BoIS | 156 | (1) |
| 2005-2008 |  NEC Nijmegen | 93 | (5) |
| 2008- |  West Bromwich | 128 | (9) |
Maajoukkue
| 2003-2005 |  Ruotsi U21 | 19 | (1) |
| 2010- |  Ruotsi | 6 | (0) |
 Seurajoukkueuran tilastot kattavat vain kansalliset sarjat, päivitetty 19. toukokuuta 2012.  Maajoukkueuran tilastot päivitetty 19. toukokuuta 2012.
Jonas Olsson (s. 10. maaliskuuta 1983 Landskrona, Ruotsi) on ruotsalainen jalkapalloilija, joka edustaa Englannin valioliigassa pelaavaa West Bromwich Albionia. Ammattilaisurallaan hän on edustanut myös kotikaupunkinsa Landskrona BoISia ja hollantilaista NEC Nijmegeniä.
Pelipaikaltaan Olsson on toppari.
Ura

Maajoukkueurallaan kuusi A-maaottelua pelannut Olsson edustaa Ruotsia vuoden 2012 jalkapallon EM-kilpailuissa.
Bidentalia

Bidentalia on sukupuuttoon kuollut terapsidien kladi, joka kuuluu dikynodontteihin.
Fylogenia

Kammerer et al. (2011):
Jonas Reckermann

| Mitalit | Mitalit | Mitalit |  |
| --- | --- | --- | --- |
|  Jonas Reckermann vuonna 2012  |  Jonas Reckermann vuonna 2012  |  Jonas Reckermann vuonna 2012  |  |
Maa:  Saksa
Miesten lentopallo
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | rantalentopallo |  |
| MM-kilpailut   | MM-kilpailut   | MM-kilpailut   |  |
|  Kultaa | Stavanger 2009 | rantalentopallo |  |
|  Pronssia | Rooma 2011 | rantalentopallo |  |
| EM-kilpailut   | EM-kilpailut   | EM-kilpailut   |  |
|  Kultaa | Basel 2002 | rantalentopallo |  |
|  Kultaa | Timmendorfer Strand 2004 | rantalentopallo |  |
|  Kultaa | Kristiansand 2011 | rantalentopallo |  |
|  Kultaa | Scheveningen 2012 | rantalentopallo |  |
|  Hopeaa | Alanya 2003 | rantalentopallo |  |
|  Pronssia | Moskova 2005 | rantalentopallo |  |
Jonas Reckermann (s. 26. toukokuuta 1979 Rheine, Länsi-Saksa) on saksalainen uransa jo päättänyt rantalentopalloilija ja olympiavoittaja. Reckermann on 200 senttimetriä pitkä ja painaa 97 kilogrammaa.
Reckermann voitti Julius Brinkin kanssa olympiakultaa vuoden 2012 kesäolympialaisista Lontoosta. Brinkin kanssa hän voitti myös MM-kultaa ja pronssia sekä kaksi EM-kultaa. Markus Dieckmannin kanssa Reckermann voitti kaksi EM-kultaa ja kaksi EM-pronssia. Reckermann ja Dieckmann olivat pari vuodet 2001-2005.
Oltuaan Brinkin kanssa pari vuodet 2009-2013, Reckermann ilmoitti uransa päättymisestä alkuvuodesta 2013.
Aiheesta muualla

Kuvia tai muita tiedostoja aiheesta Jonas Reckermann Wikimedia Commonsissa
Bereniken hiukset

| Bereniken hiukset |
| --- | --- |

Latinankielinen nimi:  Coma Berenices
Lyhenne:  Com
Genetiivi:  Comae Berenices
Symbologia:  Berenike II:n hiukset
Rektaskensio:  12,76h
Deklinaatio:  21,83°
Ala taivaasta:  386 neliöastetta
Tähtien määrä (magnitudi < 3):  Ei yhtään
Kirkkain tähti:  β Com (4,26 mag.)
Meteoriparvet:  Coma Berenicidit
Naapuri- tähdistöt:  Iso Karhu  Neitsyt  Leijona  Karhunvartija  Ajokoirat
 Näkyy leveysasteiden +90° ja −-70° välillä 
Valokuva tähdistöstä (käänteisillä väreillä)
Bereniken hiukset (lat. Coma Berenices) on Otavan alla oleva pohjoisen taivaan himmeätähtinen tähdistö. Sitä rajoittavat Ajokoirat, Leijona, Neitsyt, Karhunvartija ja Iso Karhu.
Berenike oli Egyptin kuningas Ptolemaios III:n puoliso, joka lupasi uhrata hiuksensa Afroditelle, jos hänen miehensä palaisi turvallisesti taistelusta. Bereniken hiukset pantiin temppeliin, mutta ne katosivat. Temppelin vartijat olivat jo saamassa kuolemantuomion, kun hoviastronomi Konon Samoslainen ilmoitti kuninkaalle, että hiukset ovatkin löytyneet taivaalta Afroditen lahjoittamana, jotta kaikki saisivat niitä ihailla.
Tähdet

Tähdistön kirkkainkin tähti, β Comae Berenices, on magnitudiltaan vain 4,26. Absoluuttisesti se on vain hiukan omaa Aurinkoamme kirkkaampi, joten se antaa hyvän kuvan siitä, miten himmeästi Aurinko loistaisi 27 valovuoden päästä. Toiseksi kirkkain tähti on α Com (Diadem), suhteelliselta kirkkaudeltaan 4,32. Tähti edustaa tähdistön mytologiassa Bereniken kruunun jalokiveä. Se on kaksoistähti jonka molemmat osapuolet ovat melkein yhtä kirkkaita. Niiden rata on Maasta katsoen 0,1 asteen verran vinossa, joten ne eivät peitä toisiaan. Kolmas neljännen magnitudin tähti tähdistössä on γ Com; 4,36m.
FK Comae Berenices on muuttuva tähti, jonka kirkkaus vaihtelee välillä 8,14m - 8,33m 2,4 päivän jaksolla. Se edustaa FK Comae -luokan muuttujia. On arveltu että tähden kirkkauden muutoksen aiheuttaisivat suuret ympäristöään viileämmät ja siten myös himmeämämmät tähdenpilkut pyörivän tähden pinnalla. FS Com on epäsäännöllinen muuttuva tähti, joka vaihtelee 5,3m -  6,1m 58 vuorokauden jaksolla. R Comae Berenices on Mira-tyyppinen muuttuja, joka vaihtelee kirkkauttaan välillä 7,1m ja 14,6m 363 päivän jaksolla.
Syvän taivaan kohteet

Tähdistön alueella on kolmen kaariminuutin kokoinen pallomainen tähtijoukko M53. Myös joitakin Neitsyen galaksijoukon galakseja on tähdistön alueella, kuten Messierin kohteet M64 (Mustasilmägalaksi), M85, M88, M91, M98 ja M99. Samoin tähdistössä sijaitsee Coman galaksijoukko, joka on tähtiharrastajille liian himmeä.
Avoin tähtijoukko Mel 111 on tähdistön γ Com -tähden luokse levittäytynyt laaja, harvahko joukko, jonka muutamat jäsenet voi nähdä jo paljain silmin. Suurin osa joukon tähdistä on kuitenkin kirkkaudeltaan noin 5 - 10m. Etäisyyttä joukolla Aurinkokunnasta on noin 270 valovuotta.
Galaktinen pohjoisnapa (12h 51,42m ja deklinaatio 27° 07,8′ (vuoden 2000 epookki)) sijaitsee Bereniken hiusten tähdistön alueella, josta johtuen tähdistön alueella voidaan havaita runsain mitoin galakseja; oman Linnunratamme pöly ja tähtienvälinen kaasu ei ole estämässä valon kulkua kauempaa.
| --- | --- |
Tähdet:  β Com, α Com A, γ Com, 11 Com, 36 Com, 12 Com A, 23 Com, 41 Com, 37 Com, 35 Com, 14 Com, 7 Com, 31 Com, 16 Com, 24 Com A, 6 Com, 27 Com, 13 Com, α Com B, 17 Com, 18 Com, 21 Com, 26 Com, 40 Com, 5 Com, 4 Com, 20 Com, 25 Com, 29 Com, 30 Com, 2 Com, 38 Com, 39 Com, 8 Com, 22 Com, 32 Com, 9 Com, 3 Com, 28 Com, 1 Com, 24 Com B, 17 Com, 10 Com, HD 114762, 12 Com B, HD 108874
Eksoplaneetat:  HD 114762 b, HD 108874 b, HD 108874 c
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen
M64 –- Mustasilmägalaksi
Joseph Crétin

Joseph Crétin
Joseph Crétin (10. joulukuuta 1799 Montluel – 22. helmikuuta 1857) oli ranskalaissyntyinen yhdysvaltalainen roomalaiskatolinen piispa. Hänet vihittiin diakoniksi 4. toukokuuta 1823 ja papiksi 20. joulukuuta 1823. Hänet nimitettiin Saint Paulin hiippakunnan johtoon Minnesotaan 23. heinäkuuta 1850, ja piispaksi vihkiminen seurasi 26. tammikuuta 1851. Pääkonsekraattorina toimi Alexandre-Raymond Devie, jota avustivat Etienne Marilley ja Georges-Claude-Louis-Pie Chalandon.
Crétin kuoli 57-vuotiaana virassa, ja hänen seuraajakseen Saint Paulin piispana nimitettiin Thomas Langdon Grace.
Joseph Conombo

Joseph Issoufou Conombo (9. helmikuuta 1917 Combissiri – 20. joulukuuta 2008 Nazougma) oli burkinalainen poliitikko, joka toimi maansa pääministerinä vuosina 1978–1980.
Joseph Conombo syntyi maanviljelijän perheeseen. Hän opiskeli William Ponty -koulussa ja valmistui lääkäriksi Dakarin lääketieteellisestä oppilaitoksesta vuonna 1942. Toisen maailmansodan aikana hän palveli lääkärinä Ranskan armeijassa.
Työskennellessään Batién sairaalassa vuonna 1945 Conombo liittyi Union voltaïque -puolueeseen, joka vaati Norsunluurannikon, Ranskan Sudanin ja Nigerin kesken jaetun Ylä-Voltan uudelleen perustamista. Vuonna 1948 hänet valittiin maan edustajaksi Ranskan unionin neuvostoon. Pariisissa Conombo täydensi lääketieteen opintojaan.
Conombo edusti Ylä-Voltaa Ranskan kansalliskokouksessa vuosina 1951–1958. Vuosina 1954–1955 hän toimi Pierre Mendès Francen hallituksen valtiosihteerinä. Conombo oli yksi ensimmäistä afrikkalaisista Ranskan hallituksessa.
Conombo ja Henri Guissou perustivat vuonna 1955 uuden puolueen Parti social pour l’émancipation des masses africaines. Vuonna 1956 se yhtyi Parti démocratique voltaïque’in kanssa Conombon johtamaksi puolueeksi Parti démocratique unifié. Se hajosi Ouezzin Coulibalyn muodostettua hallituksen vuoden 1957 vaalien jälkeen, jolloin Conombo perusti uuden puolueen Groupe solidarité voltaïque.
Ylä-Voltan itsenäistyttyä Conombo toimi Ouagadougoun kaupunginjohtajana vuosina 1960–1965. Vuosina 1966–1968 hän oli Sangoulé Lamizanan sotilashallituksen kansanterveysjohtaja. Conombo pidätettiin vuonna 1969 syytettynä varojen väärinkäytöstä, mutta oikeus vapautti hänet. Vuonna 1971 Conombosta tuli Gérard Ouédraogon hallituksen ulkoministeri, mutta vuonna 1973 hän siirtyi hallituksen hajottaneeseen oppositioon.
Conombo valittiin Union démocratique voltaïque -puolueen johtajana Ylä-Voltan pääministeriksi vuonna 1978. Hänet pidätettiin presidentti Lamizanan kaataneessa vallankaappauksessa vuonna 1980. Thomas Sankaran hallitus armahti hänet vuonna 1984.